
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1038 


23 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση στον Δήμο Παραβόλας, του Νομού Αιτω- 
λοα/νίας, ίδιο Νομικό Πρόσωπο Δημ. Δικαίου με την 
επωνυμία «Δημοτικός Παιδικός Σταθμός Παραβό¬ 
λας» . 1 

Τροποποίηση της 28372/12.1.2000 απόφασης του 
Γ.Γ.Π.Η. Περί σύστασης αμιγούς Δημοτικής Επιχεί¬ 
ρησης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΠΛΗΡΟΦΟΡΙΚΗΣ ΕΝΗΜΕΡΩΣΗΣ ΙΩΑΝΝΙΝΩΝ 

(Δ.Ε.Π.Ε.Ι.)». 2 

Συμπλήρωση της 20507/27.6.2000 απόφασης «Ανώτατο 
όριο επιτρεπόμενων ημερών κίνησης εκτός έδρας 
υπαλλήλων υπηρετούντων στις Νομαρχιακές Αυτο¬ 
διοικήσεις της Περιφέρειας Κεντρικής Μακεδονίας 3 
Κατάργηση του Νομικού Προσώπου με την επωνυμία 
«Μόνιμες Πολιτιστικές Εκδηλώσεις» του δήμου 


Μαδύτου Νομού Θεσσαλονίκης. 4 

Σύσταση δημοτικού νομικού προσώπου με την επωνυ¬ 
μία «Βρεφονηπιακός Σταθμός Δήμου Μενεμένης» 

στο δήμο Μενεμένης του Ν. Θεσσαλονίκης. 5 

Σύσταση Νομικού Προσώπου με την επωνυμία «Παιδι¬ 
κός Σταθμός Δήμου Μενεμένης» στο Δήμο Μενε¬ 
μένης του Ν. Θεσσαλονίκης. 6 

Τροποποίηση της συστατικής πράξης του «Κέντρου 

Ανάπτυξης Μαζικού Αθλητισμού Καλαμαριάς». 7 

Τροποποίηση της συστατικής πράξης της σχολικής 
επιτροπής με την επωνυμία «Σχολική Επιτροπή Γυ- 
μνασίου - Λυκείου Παλιννοστούντων Πυλαίας» του 
Δήμου Πυλαίας Νομού Θεσσαλονίκης. 8 


Τροποποίηση της συστατικής πράξης του νομικού 
προσώπου με την επωνυμία «1η Α' θμια Σχολική 
Επιτροπή 1ου, 2ου Δημοτικών Σχολείων και 1ου, 
2ου και 3ου Νηπιαγωγείων Ν. Μηχανιώνας» στο δή¬ 


μο Μηχανιώνας Νομού Θεσσαλονίκης. 9 

Επικύρωση της τροποποίησης του Οργανισμού Εσω¬ 
τερικής Υπηρεσίας (Ο.Ε.Υ.) του Δήμου ΚαλλιέωνΝ. 

Φωκίδας. 10 

Χορήγηση οριστικής άδειας διάθεσης βιομηχανικών 
αποβλήτων του Ελαιοτριβείου «Ελαιουργική Σαρ- 

δινίων Ε.Π.Ε.». 11 

Χορήγηση οριστικής άδειας διάθεσης βιομηχανικών απο¬ 
βλήτων του Ελαιοτριβείου του Γεράσιμου Κολοκυθά 12 


Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Τσαντίλα Ευαγγελία. 13 

Χορήγηση άδειας μεταλλευτικών ερευνών στο Ν. Ρο¬ 
δόπης. 14 

Χορήγηση άδειας μεταλλευτικών ερευνών στο Ν. Ρο¬ 
δόπης. 15 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στον ΟΕΥ της ΔΕΥΑ Καλλιθέας. 16 


ΑΠΟΦΑΣΕΙ Σ 

Αριθ. 12272 (1) 

Σύσταση στον Δήμο Παραβόλας, του Νομού Αιτωλοα/νίας, 
ίδιο Νομικό Πρόσωπο Δημ. Δικαίου με την επωνυμία 
«Δημοτικός Παιδικός Σταθμός Παραβόλας» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη 

1. Τις διατάξεις του άρθ. 42 του Ν. 2218/94 

2. Τις διατάξεις του άρθ. 26του Δ.Κ.Κ. (Π.Δ. 410/95) 

3. Τις διατάξεις του άρθ. 9 του Ν. 2503/97 

4. Την αριθ. Γ2 β/4204/99 απόφαση του Υφυπουργού 
Υγείας και Προνοίας και Κοινωνικών Ασφαλίσεων με την 
οποία μεταβιβάσθηκε στον Δήμο ΠΑΡΑΒΟΛΑΣ, Ο Κρατι¬ 
κός Παιδικός Σταθμός Παραβόλας και δημοσιεύθηκε στο 
Φ.Ε.Κ. 1969/Β71999. 

5. Τις αριθ. 35/2000 αποφάσεις του Δημοτικού Συμβου¬ 
λίου του Δήμου Παραβόλας, με την οποία συστήνεται 
στον Δήμο αυτόν Νομικό Πρόσωπο, με την επωνυμία «Δη¬ 
μοτικός Παιδικός Σταθμός Παραβόλας». 

6. Από την δημοσίευση των ανωτέρω αποφάσεων ο 
Κρατικός Παιδικός Σταθμός λειτουργεί ως Δημοτικό Νο¬ 
μικό Πρόσωπο του αρθ. 203 του Δ.Κ.Κ. (Π.Δ./410/95). 

7. Την αριθ. 241/18.8.1998 απόφαση του Γεν. Γραμμα¬ 
τέα Περιφέρειας Δυτ. Ελλάδας, αποφασίζουμε: 

1. Συστήνουμε στον Δήμο Παραβόλας, του Νομού Αι- 
τωλοα/νίας, ίδιο Νομικό Πρόσωπο Δημ. Δικαίου με την 
επωνυμία «Δημοτικός Παιδικός Σταθμός Παραβόλας» 

2. Σκοποί του Νομικού Προσώπου είναι: 

η ημερήσια διατροφή, διαπαιδαγώγηση και ψυχαγωγία των 
παιδιών, που δεν μπορούν να έχουν στο οικογενειακό τους πε- 

ριβάλλον την απαραίτητη φροντίδα, λόγω απασχόλησης των 
εργαζόμενων γονέων τους, ή άλλων κοινωνικών αιτιών. 

3. Το συνιστώμενο Νομικό Πρόσωπο διοικείται από 5 με- 
λές Διοικητικό Συμβούλιο με τους αναπληρωτές τους που 
ορίζονται από το Δημοτικό Συμβούλιο και αποτελείται 
από: 

α) Τον Πρόεδρο του Δ.Σ. που είναι ο Δήμαρχος ή άλλο- 
αιρετό μέλος ή μη που ορίζεται από τον αυτόν. 

β) Έναν εκπρόσωπο των γονέων των παιδιών που φιλο¬ 
ξενούνται από το Ν.Π. ο οποίος ορίζεται μαζί με τον νόμι¬ 
μο αναπληρωτή του 

γ) Ένα εκπρόσωπο των εργαζομένων του Ν.Π. ο οποίος 
υποδεικνύεται με τον αναπληρωτή του από ειδική συνέ¬ 
λευση στην οποία παίρνει μέρος το σύνολο των εργαζο¬ 
μένων στο Ν.Π. 

δ) Δύο Δημοτικούς Συμβούλους ή Δημότες κατοίκους 
του Δ. Διαμ/τος που έχουν σχετική με το αντικείμενο του 
Ν.Π. επαγγελματική και Κοινωνική δράση η ειδικές γνώ¬ 
σεις. 

Η θητεία των μελών του Διοικητικού Συμβουλίου θα εί¬ 
ναι διάρκειας 2 ετών, κατ’ εξαίρεση η θητεία του πρώτου 
ΔΣ θα λήξει την 31.12.2001. 

4. Πόροι του Νομικού Προσώπου είναι: 

α) Η ετήσια Κρατική και Δημοτική επιχορήγηση 

β) Κάθε είδους εισφορές, δωρεές, κληρονομιές, κληρο¬ 
δοσίες συνδρομές πρόσοδοι εκ της ιδίας αυτού περιου¬ 
σίας. 

γ) Εισπράξεις από το αντίτιμο των παρεχομένων πραγ¬ 
μάτων η υπηρεσιών 

5. Στο συνιστώμενο Νομικό Πρόσωπο περιέρχεται όλη 
η κινητή και ακίνητη περιουσία που χρησιμοποιούσε ο 
Κρατικός Παιδικός Σταθμός (άρθρο 40 παρ. 4 του Ν. 
2219/1994). 

6. Ο Παιδικός Σταθμός θα λειτουργεί εντός των ορίων 
του Δήμου σε ιδιόκτητο κατάλληλο οίκημα. Το Νομικό 
Πρόσωπο εκπροσωπείται στα Δικαστήρια και σε κάθε Δη¬ 
μόσια Αρχή από τον Πρόεδρο του ΔΣ και σε περίπτωση 
κωλύματος από τον Αντιπρόεδρο. 

7. ΑΚΡΟΤΕΛΕΥΤΑΙΟ ΑΡΘΡΟ (Κάλυψη Δαπάνης) 

Από τις διατάξεις της απόφασης αυτής, δεν προκαλεί- 
ται δαπάνη σε βάρος του Κρατικού Προϋπολογισμού, πα¬ 
ρά μόνο σε βάρος του Προϋπολογισμού του Δήμου Πα- 
ραβόλας, το ύψος της οποίας δεν μπορεί σήμερα να υπο- 
λογισθεί. 

8. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Μεσολόγγι, 25 Ιουλίου 2000 

Με εντολή Γ ενικού Γ ραμματέαΠεριφέρειας 
Ο Διευθυντής 
ΕΥΑΓ. ΣΥΡΡΟΣ 


Αριθ. 15076 (2) 

Τροποποίηση της 28372/12.1.2000 απόφασης του Γ.Γ.Π.Η. 
Περί σύστασης αμιγούς Δημοτικής Επιχείρησης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΛΗΡΟΦΟΡΙ¬ 
ΚΗΣ ΕΝΗΜΕΡΩΣΗΣ ΙΩΑΝΝΙΝΩΝ (Δ.Ε.Π.Ε.Ι.)» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ/γμα 
410/95). 


2. Την απόφαση του Υπουργού Εσωτερικών 25027/ 
9.4.84 (ΦΕΚ 244/19.4.84 τ.Β') 

3. Την αριθμ. 357/2000 του Δημοτικού Συμβουλίου Ιω- 
αννίνων, αποφασίζουμε: 

Τροποποιούμετηνπαρ. 6Β'της αριθμ. 28372/12.1.2000 
απόφασης του Γ.Γ.Π.Η. ως εξής: 

Ο Δήμος Ιωαννιτών διαθέτει στην επιχείρηση το χρημα¬ 
τικό ποσό των 268.000.000 δρχ. ως ίδια συμμετοχή στο 
αρχικό κεφάλαιό της (αύξηση κατά δρχ. 10.000.000). 

Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική πράξη ο Δήμος Ιωαννιτών 
επιβαρύνεται εφάπαξ με το ποσό των 10.000.000 δρχ. 
(Σελ. 37 Κ.Α. 212.9) 

Η παρούσα να δημοσιευθεί στην Εφημερίδα της Κυ¬ 
βέρνησης. 

Ιωάννινα, 25 Ιουλίου 2000 

Με εντολή Γενικού ΓραμματέαΠεριφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

Αριθ. 23086 (3) 

Συμπλήρωση της 20507/27.6.2000 απόφασης «Ανώτατο 
όριο επιτρεπομένων ημερών κίνησης εκτός έδρας 
υπαλλήλων υπηρετούντων στις Νομαρχιακές Αυτοδι¬ 
οικήσεις της Περιφέρειας Κεντρικής Μακεδονίας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του Ν. 2685/1999 «Κάλυψη δαπανών μετακινουμέ- 
νων υπαλλήλων εντός και εκτός Επικράτειας και άλλες 
διατάξεις. 

β. Του άρθρου 25 παραγρ. 6του Ν. 2738/99 «Συλλογικές 
διαπραγματεύσεις στη Δημόσια Διοίκηση, μονιμοποιήσεις 
συμβασιούχων αορίστου χρόνου και άλλες διατάξεις. 

γ. Του άρθρου 112 του Π.Δ. 30/1996 οΚώδικας Νομαρ¬ 
χιακής Αυτ/σης 

2 Την αριθμ20507/27.6.2000 απόφαση μας με την οποία 
καθορίστηκε το ανώτατο όριο των επιτρεπομένων κατ’ 
έτος ημερών μετακίνησης εκτός έδρας των υπαλλήλων 
των υπηρετούντων στις Νομαρχιακές Αυτοδιοικήσεις της 
Περιφέρειας Κεντρικής Μακεδονίας 

3. Την ανάγκη συμπλήρωσης της αριθμ. 20507/ 
27.6.2000 λαμβάνοντας υπόψη τα αιτήματα των Νομαρ¬ 
χιακών Αυτοδιοικήσεων Πιερίας, Σερρών και Χαλκιδικής 

4. Το γεγονός ότι το ύψος της προκαλούμενης απάτην 
απόφαση αυτή δαπάνης δεν μπορεί να προβλεφθεί, απο¬ 
φασίζουμε: 

Συμπληρώνουμε την αριθμ. 20507/27.6.2000 απόφαση 
μας, και ορίζουμε το ανώτατο όριο των επιτρεπομένων 
κατ’ έτος ημερών μετακίνησης εκτός έδρας των υπαλλή¬ 
λων των υπηρετούντων στις Νομαρχιακές Αυτοδιοική¬ 
σεις Πιερίας, Σερρών και Χαλκιδικής της Περιφέρειας Κε¬ 
ντρικής Μακεδονίας ως εξής: 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΠΙΕΡΙΑΣ 
ΤΜΗΜΑ ΔΙΑΧΕΙΡΗΣΗΣ ΤΕ ΥΔΡΟΛΟΓΩΝ 120 
ΥΔΑΤΙΝΩΝ ΠΟΡΩΝ κλ.π. 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΣΕΡΡΩΝ 
ΤΜΗΜΑ ΕΠΟΙΚΙΣΜΟΥ 

ΑΝΑΔΑΣΜΟΥ ΔΕ ΔΙΟΙΚΗΤΙΚΟΙ 120 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΧΑΛΚΙΔΙΚΗΣ 


Δ/ΝΣΗ ΚΟΙΝΩΝΙΚΩΝ 

ΔΕ 

ΔΙΟΙΚΗΤΙΚΟΙ 

80 

ΔΡΑΣΕΩΝ 

ΤΕ 

ΚΟΙΝ. ΛΕΙΤΟΥΡΓΩΝ 

80 



Μέλη Δ.Σ 

Παιδικής Εξοχής 
Μεταμόρφωσης 
Χαλκιδικής 

80 



Διαχειριστής 

50 


ΔΕ 

ΔΙΟΙΚΗΤΙΚΟΙ 

80 

Δ/ΝΣΗ ΑΓΡΟΦΥΛΑΚΗΣ 

ΥΕ 

ΑΓΡΟΦΥΛΑΚΩΝ 

120 


ΥΕ 

ΑΓΡΟΦΥΛΑΚΩΝ 

24 


Κατά τα λοιπά ισχύει η αριθμ. 20507/27.6.2000 απόφα¬ 
ση μας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Θεσσαλονίκη, 26 Ιουλίου 2000 

Ο Γενικός Γραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

Αριθ. 11921 (4) 

Κατάργηση του Νομικού Προσώπου με την επωνυμία 
«Μόνιμες Πολιτιστικές Εκδηλώσεις»του δήμου Μαδύ- 
του Νομού Θεσσαλονίκης 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2 .Τις διατάξεις της παρ. 6 του άρθρου 10Ν. 2503/1997. 

3. Την αριθ. ΕΣ. 37.692/30.10.1996 απόφαση μας που 
αφορούσε τη σύσταση του νομικού προσώπου με την 
επωνυμία "Μόνιμες Πολιτιστικές Εκδηλώσεις" στην (τότε) 
κοινότητα Ν. Μαδύτου που δημοσιεύθηκε στο ΦΕΚ 1043/ 
Β/20.11.1996. 

4. Την αριθ. 20/2000 απόφαση του Δημοτικού Συμβου¬ 
λίου Μαδύτου που αφοράτη κατάργηση του ανωτέρω νο¬ 
μικού πρόσωπου. 

5. Την αριθ. 5.631/26.7.2000 απόφαση του Γενικού 
Γραμματέα Περιφέρειας με την οποία μεταβιβάζεται η 
εξουσία υπογραφής "Με εντολή Γενικού Γραμματέα" 
στον Γ ενικό Διευθυντή, αποφασίζουμε: 

Καταργούμετο Νομικό Πρόσωπο με την επωνυμία "Μό¬ 
νιμες Πολιτιστικές Εκδηλώσεις" στο δήμο Μαδύτου του 
Νομού Θεσσαλονίκης που συστάθηκε με την αριθ. ΕΣ. 
37.692/30.10.1996 απόφαση μας και δημοσιεύθηκε στο 
Φ.Ε.Κ. 1043/Β/20.11.1996. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του δήμου Μαδύ¬ 
του. 

Η απόφασή αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Ιουλίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


Αριθ. 23477 (5) 

Σύσταση δημοτικού νομικού προσώπου με την επωνυμία 
«Βρεφονηπιακός Σταθμός Δήμου Μενεμένης» στο δή¬ 
μο Μενεμένηςτου Ν. Θεσσαλονίκης 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 (όπως αυτό αντικατα- 
στάθηκε στις παραγράφους 1,5 και 7 μετις όμοιες 6-8 του 
άρθρου 9 του Ν. 2503/1997) και 203 του Δημοτικού και 
Κοινοτικού Κώδικα (Π.Δ. 410/1995). 

2. Τις διατάξεις της παρ.10 του άρθρου 6 του Ν. 2503/ 
1997 (ΦΕΚ 107/Α/1997). 

3. Την αριθ. Π2β/2827/17.7.1997 (ΦΕΚ 637 τ. Β') απόφα¬ 
ση του Υπουργού Εσωτερικών Δημόσιας Διοίκησης και 
Αποκέντρωσης με θέμα "Πρότυπος κανονισμός λειτουρ¬ 
γίας δημοτικών νομικών προσώπων παιδικών και βρεφο¬ 
νηπιακών σταθμών". 

4. Την αριθ. Γ2β/4204/ 20.10.1999 απόφαση του Υπουρ¬ 
γού Υγείας και Πρόνοιας που δημοσιεύτηκε στο ΦΕΚ 
1969/Β’/1999, σύμφωνα με την οποία μεταβιβάζεται ο 
Κρατικός Βρεφονηπιακός Σταθμός Μενεμένης (Π.Δ. σύ¬ 
στασης 221/1989, ΦΕΚ 103 Α'), στο Δήμο Μενεμένης. 

5. Τις αριθ. 264/1999 και 231/2000 αποφάσεις του δη¬ 
μοτικού συμβουλίου Μενεμένης που αφορούν αντίστοιχα 
τη μεταβίβαση του Κρατικού Βρεφονηπιακού Σταθμού 
Μενεμένης στον δήμο και τη σύσταση του παραπάνω νο¬ 
μικού προσώπου. 

6. Την αριθ. 5.631/26.7.2000 απόφαση του Γενικού 
Γ ραμματέα Περιφέρειας με την οποία μεταβιβάζεται η 
εξουσία υπογραφής "Με εντολή Γενικού Γραμματέα" 
στον Γ ενικό Διευθυντή, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία "Βρεφονηπιακός Σταθμός Δήμου Μενεμένης" στο 
δήμο Μενεμένηςτου Νομού Θεσσαλονίκης. 

2. Σκοπός του νομικού προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων, η πολύ- 
πλευρή νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών και η προπαρασκευή τους για 
τη φυσική μετάβαση τους από την οικογενειακή ζωή στο 
σχολικό περιβάλλον. 

3. Πόροι του νομικού προσώπου είναι: 

α) Η ετήσια επιχορήγηση του Υπουργείου Υγείας και 
Πρόνοιας. 

β) Η ετήσια επιχορήγηση του δήμου Μενεμένης, ύψους 
1.000.000 δρχ. τουλάχιστον. 

γ) Έκτακτες επιχορηγήσεις του δήμου Μενεμένης ή άλ¬ 
λων φορέων του δημοσίου. 

δ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

ε) Έσοδα από την είσπραξη φυλάκτρων. 

στ) Πρόσοδοι από την περιουσία του. 

ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από πενταμελές διοι¬ 
κητικό συμβούλιο σύμφωνα με τις διατάξεις της παρα¬ 
γράφου 3 του άρθρου 203 του Δημοτικού και Κοινοτικού 
Κώδικα (Π.Δ. 410/1995) και των άρθρων 3 και 4 της αριθ. 
Π2β /2827/17.7.1997 (ΦΕΚ 637 τ. Β') απόφασης του 
Υπουργού Εσωτερικών Δημόσιας Διοίκησης και Αποκέ¬ 
ντρωσης. 

5. Το νομικό πρόσωπο εκπροσωπείται στα δικαστήρια και 

σε κάθε δημόσια αρχή από τον πρόεδρο του διοικητικού 
συμβουλίου και όταν αυτός κωλύεται από τον αντιπρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του δήμου Μενεμένης ύψους 1.000.000 τουλάχι¬ 
στον για το τρέχον και για τα επόμενα οικονομικά έτη. Η 
σχετική πίστωση έχει εγγράφει στον Κ.Α. 2/211.9ε του 
προϋπολογισμού. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Θεσσαλονίκη, 31 Ιουλίου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ. 23474 (6) 

Σύσταση Νομικού Προσώπου με την επωνυμία «Παιδικός 
Σταθμός Δήμου Μενεμένης» στο Δήμο Μενεμένης του 
Ν. Θεσσαλονίκης 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 (όπως αυτό αντικατα- 
στάθηκε στις παραγράφους 1,5 και 7 με τις όμοιες 6-8 του 
άρθρου 9 του Ν. 2503/1997) και 203 του Δημοτικού και 
Κοινοτικού Κώδικα (Π.Δ. 410/1995). 

2. Τις διατάξεις της παρ.10 του άρθρου 6 του Ν. 
2503/1997 (ΦΕΚ 107/Α/1997). 

3. Την αριθ. Π2β /2827/17.7.1997 (ΦΕΚ 637 τ. Β') από¬ 
φαση του Υπουργού Εσωτερικών Δημόσιας Διοίκησης 
και Αποκέντρωσης με θέμα "Πρότυπος κανονισμός λει¬ 
τουργίας δημοτικών νομικών προσώπων παιδικών και 
βρεφονηπιακών σταθμών". 

4. Την αριθ. Γ2β/4204/20.10.1999 απόφαση του Υπουρ¬ 
γού Υγείας και Πρόνοιας που δημοσιεύτηκε στο ΦΕΚ 
1969/Β’/1999, σύμφωνα με την οποία μεταβιβάζεται ο 
Κρατικός Παιδικός Σταθμός Μενεμένης (Π.Δ. σύστασης 
559/1970, ΦΕΚ 98 Α'), στο Δήμο Μενεμένης. 

5. Τις αριθ. 264/1999 και 230/2000 αποφάσεις του δη¬ 
μοτικού συμβουλίου Μενεμένης που αφορούν αντίστοιχα 
τη μεταβίβαση του Κρατικού Παιδικού Σταθμού Μενεμέ¬ 
νης στον δήμο και τη σύσταση του παραπάνω νομικού 
προσώπου. 

6. Την αριθ. 5.631/26.7.2000 απόφαση του Γενικού 
Γ ραμματέα Περιφέρειας με την οποία μεταβιβάζεται η 
εξουσία υπογραφής "Με εντολή Γενικού Γραμματέα" 
στον Γ ενικό Διευθυντή, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία "Παιδικός Σταθμός Δήμου Μενεμένης" στο δήμο 
Μενεμένης του Νομού Θεσσαλονίκης. 

2. Σκοπός του νομικού προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων, η πολύ- 
πλευρή νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών και η προπαρασκευή τους για 
τη φυσική μετάβαση τους από την οικογενειακή ζωή στο 
σχολικό περιβάλλον. 

3. Πόροι του νομικού προσώπου είναι: 

α) Η ετήσια επιχορήγηση του Υπουργείου Υγείας και 
Πρόνοιας. 


β) Η ετήσια επιχορήγηση του δήμου Μενεμένης, ύψους 
1.000.000 δρχ. τουλάχιστον. 

γ) Έκτακτες επιχορηγήσεις του δήμου Μενεμένης ή άλ¬ 
λων φορέωντου δημοσίου. 

δ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

ε) Έσοδα από την είσπραξη φυλάκτρων. 

στ) Πρόσοδοι από την περιουσία του. 

ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από πενταμελές διοικη¬ 
τικό συμβούλιο σύμφωνα με τις διατάξεις της παραγρά¬ 
φου 3 του άρθρου 203 του Δημοτικού και Κοινοτικού Κώδι¬ 
κα (Π.Δ. 410/1995) και των άρθρων 3 και 4 της αριθ. 
Π2β/2827/17.7.1997 (ΦΕΚ 637 τ. Β') απόφασης του Υπουρ¬ 
γού Εσωτερικών Δημόσιας Διοίκησης και Αποκέντρωσης. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του δήμου Μενεμένης ύψους 1.000.000 τουλάχι¬ 
στον για το τρέχον και για τα επόμενα οικονομικά έτη. Η 
σχετική πίστωση έχει εγγράφει στον Κ.Α. 2/211.9δ του 
προϋπολογισμού. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Θεσσαλονίκη, 31 Ιουλίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ. 24551 (7) 

Τροποποίηση της συστατικής πράξης του «Κέντρου 
Ανάπτυξης Μαζικού Αθλητισμού Καλαμαριάς» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990. 

3. Τις διατάξεις της παρ. 10 του άρθρου 6 του Ν. 2503/ 
1997. 

4. Την αριθ. 37712/15.11.1983, (ΦΕΚ 697/Β/1983) από¬ 
φαση του Νομάρχη Θεσσαλονίκης που αφορούσε τη σύ¬ 
σταση του νομικού προσώπου με την επωνυμία "Κέντρο 
Ανάπτυξης Μαζικού Αθλητισμού Καλαμαριάς", όπωςτρο- 
ποποιήθηκε και συμπληρώθηκε μεταγενέστερα. 

5. Την αριθ. 222/83 Απόφαση του Δημοτικού Συμβουλί¬ 
ου Καλαμαριάς. 

6. Την αριθ. 5.631/26.7.2000 απόφαση του Γενικού 
Γ ραμματέα Περιφέρειας με την οποία μεταβιβάζεται η 
εξουσία υπογραφής "Με εντολή Γενικού Γραμματέα" 
στον Γ ενικό Διευθυντή, αποφασίζουμε: 

Τροποποιούμε την αριθμ. 37712/15.11.1983, (ΦΕΚ 
697/Β/1983) απόφαση του Νομάρχη Θεσσαλονίκης που 
αφορούσε τη σύσταση του δημοτικού νομικού προσώπου 
με την επωνυμία "Κέντρο Ανάπτυξης Μαζικού Αθλητισμού 
Καλαμαριάς" ως εξής: 

Άρθρο 1 

Το νομικό πρόσωπο με την επωνυμία "Κέντρο Ανάπτυ¬ 
ξης Μαζικού Αθλητισμού Καλαμαριάς" του Δήμου Καλα¬ 
μαριάς Νομού Θεσσαλονίκης μετονομάζεται σε" Αθλητι¬ 
κό Οργανισμό Δήμου Καλαμαριάς". 

Άρθρο 2 

Α. Σκοποί του νομικού προσώπου είναι: 
α) Η κατάρτιση και εφαρμογή προγραμμάτων μαζικού 
αθλητισμού, είτε αποκλειστικά από το Νομικό Πρόσωπο 
είτε σε συνεργασία με άλλους δημόσιους φορείς. 

β) Η διοργάνωση αθλητικών συναντήσεων και εκδηλώ¬ 
σεων ευκαιριακής ή σταθερής μορφής, σε οποιοδήποτε 
είδος αγωνίσματος, 
γ) Η συγκρότηση αθλητικών τμημάτων, 
δ) Η προώθηση του αθλητισμού στα άτομα με ειδικές 
ανάγκες και γενικά στις κοινωνικές ομάδες που χρήζουν 
αυξημένης κοινωνικής μέριμνας. 

ε) Η καλλιέργεια του αθλητικού πνεύματος με ημερίδες, 
διαλέξεις, σεμινάρια, έντυπα και οποιοδήποτε άλλο πρό¬ 
σφορο τρόπο. 

στ) Η θεσμοθέτηση και η απονομή βραβείων, επάθλων 
ή άλλων διακρίσεων σε άτομα ή ομάδες που ξεχωρίζουν 
για τις επιδόσεις τους στον αθλητισμό. 

Β. Για την εκπλήρωση του ανωτέρω σκοπών, ο Δήμος 
Καλαμαριάς παραχωρεί στο νομικό πρόσωπο τη χρήση: 

1) ΚΛΕΙΣΤΟ ΔΗΜΟΤΙΚΟ ΓΥΜΝΑΣΤΗΡΙΟ ΚΑΛΑΜΑΡΙΑΣ 
στη συμβολή των οδών Τριπόλεως και Σουρμένων στην 
Καλαμαριά. 

2) ΔΗΜΟΤΙΚΟ ΓΗΠΕΔΟ ΠΟΔΟΣΦΑΙΡΟΥ - ΑΡΙΣΤΟΤΕ¬ 
ΛΗΣ στη συμβολή των οδών Μικρουλέα και Πόντου στην 
Καλαμαριά. 

Άρθρο 3 

Πόροι του νομικού προσώπου είναι: 
α) Η ετήσια επιχορήγηση του Δήμου ύψους τουλάχι¬ 
στον 25.000.000 Δραχμών, αναπροσαρμοζόμενη κάθε 
φορά ανάλογα με τις ανάγκες του Νομικού Προσώπου. 

β) Κάθε είδους προσφορές, δωρεές, κληροδοσίες και 
κληρονομιές. 

γ) Έκτακτες επιχορηγήσεις του κράτους ή άλλων φορέων 
είτε απ’ ευθείας προς το Νομικό Πρόσωπο είτε προς το Δή¬ 
μο Καλαμαριάς για λογαριασμό του Νομικού Προσώπου, 
δ) Οι πρόσοδοι από την περιουσία του. 
ε) Εισφορές των αθλουμένων, οι οποίες προορίζονται 
να καλύψουν μέρος των δαπανών καθαριότητας, ηλε- 
κτροφωτισμού και προμήθειας εξοπλισμού των προ¬ 
γραμμάτων και των τμημάτων στα οποία συμμετέχουν. 

Κατά τα λοιπά ισχύει η αριθμ. 37712/15.11.1983, (ΦΕΚ 
697/Β/1983) απόφαση του Νομάρχη Θεσσαλονίκης που αφο¬ 
ρούσε τη σύσταση του Νομικού Προσώπου με την επωνυμία 
"Κέντρο Ανάπτυξης Μαζικού Αθλητισμού Καλαμαριάς", όπως 
τροποποιήθηκε και συμπληρώθηκε μεταγενέστερα. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Καλαμα¬ 
ριάς ύψους τουλάχιστον 25.000.000 δρχ. για το τρέχον 
καιγιαταεπόμεναοικονομικάέτη. Η σχετική πίστωση έχει 
εγγράφει στον Κ.Α. 2/211.9.1 β του προϋπολογισμού 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Ιουλίου 2000 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


Αριθ. 10693 (8) 

Τροποποίηση της συστατικής πράξης της σχολικής επι¬ 
τροπής με την επωνυμία «Σχολική Επιτροπή Γυμνασί- 
ου - Λυκείου Παλιννοστούντων Πυλαίας» του Δήμου 
Πυλαίας Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τιςδιατάξειςτου άρθρου 203 του Π.Δ. 410/1995 (Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27-8-1990. 

3. Τιςδιατάξειςτηςπαρ. 10τουάρθρου6τουΝ.2503/1997. 

4. Την αριθ. 38490/1997 (ΦΕΚ 1101 τ.Β/12-12-97), από¬ 
φασή μας που αφορούσε τη σύσταση του νομικού προ¬ 
σώπου με την επωνυμία «Σχολική Επιτροπή Γυμνασίου - 
Λυκείου Παλιννοστούντων Πυλαίας» στο δήμο Πυλαίας. 

5. Την αριθ. 230/1997 απόφαση του δημοτικού συμβου¬ 
λίου Πυλαίας. 

6 Την αριθ. 5631 /26-7-2000 απόφαση του Γενικού Γ ραμ¬ 
ματέα Περιφέρειας με την οποία μεταβιβάζεται η εξουσία 
υπογραφής «Με εντολή Γενικού Γ ραμματέα» στον Γενκό 
Διευθυντή, αποφασίζουμε: 

Α. Τροποποιούμε την αριθ. 38490/1997 (ΦΕΚ 1101 τ.Β/12- 
12-97), απόφασή μας που αφορούσε τη σύσταση του νομι¬ 
κού προσώπου με την επωνυμία «Σχολική Επιτροπή Γυμνα- 
σίου - Λυκείου Παλιννοστούντων Πυλαίας» δήμου Πυλαίας, 
η οποία μετονομάζεται σε «Σχολική Επιτροπή Γυμνασίου - 
Λυκείου Διαπολιτισμικής Εκπαίδευσης Πυλαίας». 

Β. Τα νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/1990. 

Γ. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός απουσιάζει ή κωλύεται 
από τον αντιπρόεδρο. 

Δ. Κατά τα λοιπά ισχύει η αριθ. 38490/1997 (ΦΕΚ 1101 
τ.Β/12-12-97).απόφασή μας που αφορούσε τη σύσταση 
του νομικού προσώπου με την επωνυμία «Σχολική Επι¬ 
τροπή Γυμνασίου - Λυκείου Παλιννοστούντων Πυλαίας» 
στο δήμο Πυλαίας. 

Ε. Κάλυψη δαπάνης: Από τις διατάξεις της απόφασης 
αυτής δεν προκαλείται δαπάνη σε βάρος του προϋπολο¬ 
γισμού του Δήμου Πυλαίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Ιουλίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ. 25690 (9) 

Τροποποίηση της συστατικής πράξης του νομικού προ¬ 
σώπου με την επωνυμία «1η Α' θμια Σχολική Επιτροπή 
1ου, 2ου Δημοτικών Σχολείων και 1ου, 2ου και 3ου Νη¬ 
πιαγωγείων Ν. Μηχανιώνας» στο δήμο Μηχανιώνας 
Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου άρθρου 203του Π.Δ. 410/1995 (Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27-8-1990. 

3. Τ ιςδιατάξειςτηςπαρ. 10του άρθρου 6του Ν. 2503/1997. 

4. Τηναριθ. 16874/22-6-1993 (ΦΕΚ522/Β/13-7-1993), από¬ 
φαση του Νομάρχη Θεσσαλονίκης που αφορούσε τη σύστα¬ 
ση του νομικού προσώπου με την επωνυμία «Α' θμια Σχολική 
Επιτροπή 1 ου, 2ου Δημοτικών Σχολείων και 1 ου, 2ου και 3ου 
Νηπιαγωγείων Ν. Μηχανιώνας» στο δήμο Ν. Μηχανιώνας. 

5. Την αριθ 96/2000 απόφαση του δημοτικού συμβουλί¬ 
ου Μηχανιώνας. 

6. Την αριθ. 5631/26-7-2000 απόφαση του Γενικού 
Γραμματέα Περιφέρειας με την οποία μεταβιβάζεται η 
εξουσία υπογραφής «Με εντολή Γενικού Γραμματέα» 
στον Γ ενικό Διευθυντή, αποφασίζουμε: 

Α Τροποποιούμε την αριθ. 13/93 (ΦΕΚ 522/Β/13-7- 
1993), απόφασή μας που αφορούσε τη σύσταση του νο¬ 
μικού προσώπου με την επωνυμία «Α' θμια Σχολική Επι¬ 
τροπή 1ου, 2ου Δημοτικών Σχολείων και 1ου, 2ου και 3ου 
Νηπιαγωγείων Ν. Μηχανιώνας» δήμου Μηχανιώνας, λό¬ 
γω προσθήκης στο σχολικό συγκρότημα ενός Νηπιαγω¬ 
γείου, η οποία μετονομάζεται σε «Α' θμια Σχολική Επιτρο¬ 
πή 1ου, 2ου Δημοτικών Σχολείων και 1ου, 2ου, 3ου και 4ου 
Νηπιαγωγείων Ν. Μηχανιώνας». 

Β. Τα νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/1990. 

Γ. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός απουσιάζει ή κωλύεται 
από τον αντιπρόεδρο. 

Δ. Κατά τα λοιπά ισχύει η αριθ. 16874/22-6-1993 (ΦΕΚ 
522/Β/13-7-93), απόφαση του Νομάρχη Θεσσαλονίκης 
που αφορούσε τη σύσταση του νομικού προσώπου με την 
επωνυμία «Α' θμια Σχολική Επιτροπή 1ου, 2ου Δημοτικών 
Σχολείων και 1ου, 2ου και 3ου Νηπιαγωγείων Ν. Μηχα¬ 
νιώνας» στο δήμο Μηχανιώνας. 

Ε. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Ν. Μηχανιώνας που αντιστοιχεί σε πο¬ 
σοστό της συνολικής πίστωσης των 30.000.000 δραχμών 
που έχει εγγράφει στον Κ.Α. 212.1 του προϋπολογισμού 
του δήμου Μηχανιώνας προσαρμοζόμενη αναλόγως στα 
επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Θεσσαλονίκη, 31 Ιουλίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ. 5793 (10) 

Επικύρωση της τροποποίησης του Οργανισμού Εσωτερι¬ 
κής Υπηρεσίας (Ο.Ε.Υ.) του Δήμου Καλλιέων Ν. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του άρθρου 12 του Ν. 1188/81, όπως 
τροποποιήθηκε με το άρθρο 26 του Ν. 1832/89. 

2) Τις διατάξεις του άρθρου 18 παρ. 2 του Ν 2539/97. 


3) Τις διατάξεις των άρθρων 7 και 18 του Ν. 2503/97. 

4) Τις 5921/9.9.97, 6377/16.9.97, 6649/25/9/97, 2267/ 

24.3.99 και 5910/23.7.99 αποφάσεις του Γενικού Γ ραμμα¬ 
τέα Περιφέρειας Στερεός Ελλάδας περί «μεταβίβασης 
δικαιώματος υπογραφής με εντολή του.». 

5) Την 99/1999 απόφαση του Δ.Σ. Καλλιέων. 

6) Το 5/14.6.2000 πρακτικό του Υπηρεσιακού Συμβουλί¬ 
ου Ο.Τ.Α. 

7) Όλα το στοιχεία του φακέλου, αποφασίζουμε: 

Επικυρώνουμε την 99/1999 απόφαση του Δημοτικού 

Συμβουλίου Καλλιέων που αφορά την τροποποίησητου 
άρθρου 8 του Οργανισμού Εσωτερικής Υπηρεσίας του 
Δήμου που έχει ως εξής: 

Άρθρο 8 

α) Εκ των προβλεπομένων οργανικών θέσεων στο άρ¬ 
θρο 8 του Ο.Ε.Υ. του Δήμου Καλλιέων, κατααργείται η 
προβλεπόμενη μία (1) θέση του κλάδουΤΕ 17 Διοικητικών 
- Λογιστών και επίσης καταργείται η προβλεπόμενη μία (1) 
θέση του κλάδου ΔΕ30 Τεχνιτών (Υδραυλικών). Στη θέση 
αυτών συστήνονται δύο (2) θέσεις του κλάδου ΔΕΙ Διοι¬ 
κητικού - Λογιστικού. 

β) Κατά τα λοιπά ισχύει ως έχει το άρθρο 8 του ισχύο- 
ντος Ο.Ε.Υ. 

Με την παρούσα τροποποίηση, ουδεμία πρόσθετη δα¬ 
πάνη επέρχεται σε βάρος του Προϋπολογισμού του Δή¬ 
μου Καλλιέων Ν. Φωκίδας. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Άμφισσα, 25 Ιουλίου 2000 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ Κ. ΓΚΟΛΦΗΣ 

Αριθ. 57 (11) 

Χορήγηση οριστικής άδειας διάθεσης βιομηχανικών απο¬ 
βλήτων του Ελαιοτριβείου «Ελαιουργική Σαρδινίων 
Ε.Π.Ε.» 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Τις διατάξεις του Ν. 2218/84 (Φ.Ε.Κ. 90/94τ. Α) «Περί 
Νομαρχιακής Αυτοδιοίκησης» κ.λ.π. 

2. Την αριθμ. Ε1γ/221/65 Υγειονομική Διάταξη όπως 
τροποποιήθηκε και συμπληρώθηκε αργότερα. 

3. Τα έγγραφα που αποδεικνύουν ότι εγκρίθηκε η μελέ¬ 
τη διάθεσης των λυμάτων - βιομηχανικών αποβλήτων του 
ελαιοτριβείου. 

4. Την αριθμ. 446/29.10.99 απόφασή μας «περί προσω¬ 
ρινής άδειας διάθεσης λυμάτων και βιομηχανικών απο¬ 
βλήτων του ελαιοτριβείου «Ελαιουργική Σαρδινίων 
Ε.Π.Ε.» στα Σαρδίνια. 

5. Την από 1.4.2000 αίτηση του ενδιαφερομένου. 

6. Την από 30.6.2000 έκθεση αυτοψίας ελέγχου κατα¬ 
σκευής των προβλεπομένων απ’ τη μελέτη έργων, απο¬ 
φασίζουμε: 

Χορηγούμε οριστική άδεια διάθεσης λυμάτων και βιομη¬ 
χανικών αποβλήτων ελαιοτριβείου «Ελαιουργική Σαρδινίων 
Ε. Π. Ε.» που βρίσκεται σταΣαρδίνια, υπάτους κάτωθι όρους: 

1. Ο ενδιαφερόμενος οφείλει να διευκολύνει τις αρμό¬ 
διες υπηρεσίες στο έργο ελέγχου και να παρακολουθούν 
τη λειτουργία των εγκαταστάσεων. 

2. Ο έλεγχος ανατίθεται στη Διεύθυνση Υγείας και Δη¬ 
μόσιας Υγιεινής Νομαρχιακής Αυτοδιοίκησης Αιτωλ/νίας. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αμφιλοχία, 3 Ιουλίου 2000 
Με εντολή Νομάρχη 
Ο βοηθός Νομάρχη 
ΔΗΜΗΤΡΙΟΣ ΓΕΡΟΠΑΝΤΑΣ 

Αριθ. 56 (12) 

Χορήγηση οριστικής άδειας διάθεσης βιομηχανικών αποβλή¬ 
των του Ελαιοτριβείου του Γεράσιμου Κολοκυθά. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Τις διατάξειςτου Ν. 2218/84 (Φ.Ε.Κ. 90/94τ. Α) «Περί 
Νομαρχιακής Αυτοδιοίκησης» κ.λ.π. 

2. Την αριθμ. Ε1γ/221/65 Υγειονομική Διάταξη όπως 
τροποποιήθηκε και συμπληρώθηκε αργότερα. 

3. Τα έγγραφα που αποδεικνύουν ότι εγκρίθηκε η μελέ¬ 
τη διάθεσης των λυμάτων - βιομηχανικών αποβλήτων του 
ελαιοτριβείου. 

4. Την αριθμ. 467/29.10.99 απόφασή μας «περί προσω¬ 
ρινής άδειας διάθεσης λυμάτων και βιομηχανικών απο¬ 
βλήτων του ελαιοτριβείου του Γεράσιμου Κολοκυθά που 
βρίσκεται στο Ανοιξιάτικο. 

5. Την από 1.4.2000 αίτηση του ενδιαφερομένου. 

6. Την από 30.6.2000 έκθεση αυτοψίας ελέγχου κατα¬ 
σκευής των προβλεπομένων απ’ τη μελέτη έργων, απο¬ 
φασίζουμε: 

Χορηγούμε οριστική άδεια διάθεσης λυμάτων και βιο¬ 
μηχανικών αποβλήτων ελαιοτριβείου του Γεράσιμου Κο¬ 
λοκυθά που βρίσκεται στο Ανοιξιάτικο Βάλτου, υπό τους 
κάτωθι όρους: 

1. Ο ενδιαφερόμενος οφείλει να διευκολύνει τις αρμό¬ 
διες υπηρεσίες στο έργο ελέγχου και να παρακολουθούν 
τη λειτουργία των εγκαταστάσεων. 

2. Ο έλεγχος ανατίθεται στη Διεύθυνση Υγείας και Δη¬ 
μόσιας Υγιεινής Νομαρχιακής Αυτοδιοίκησης Αιτωλ/νίας. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αμφιλοχία, 3 Ιουλίου 2000 
Με εντολή Νομάρχη 
Ο βοηθός Νομάρχη 
ΔΗΜΗΤΡΙΟΣ ΓΕΡΟΠΑΝΤΑΣ 

(13) 

Χορήγηση άδειας ασκήσεως επαγγέλματος Κοινωνικού Λει¬ 
τουργού στην Τσαντίλα Ευαγγελία. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Με την 3891/Αριθ. Απόφ. 991/20.7.2000 απόφαση του 
Νομάρχη Δυτ. Αττικής, Χορηγήθηκε άδεια ασκήσεως 
επαγγέλματος Κοινωνικού Λειτουργού στηνΤσαντίλα Ευ¬ 
αγγελία του Ιωάννη. 

Ο Νομάρχης 
ΠΕΡ. ΠΑΠΑΠΕΤΡΟΥ 


Αριθ. ΔΙΒΜ/Φ24.199/οίκ.656/24.7.2000 (14) 

Χορήγηση άδειας μεταλλευτικών ερευνών στο Ν. Ροδόπης 

Ο ΝΟΜΑΡΧΗΣ ΡΟΔΟΠΗΣ 

Με την ΔΙΒΜ/Φ24.199/οίκ.656/24.7.2000 απόφαση του 
Νομάρχη Ροδόπης που εκδόθηκε σύμφωνα με τις διατά¬ 
ξεις του Ν. Δ/τος 210/73, απορρίφθηκε μερικώς, ως αυ¬ 
τοδικαίως άκυρη ως προς το τμήμα εμβαδού 610.504,589 
μ 2 που συμπίπτει με την με Α.Β.Μ. 500 άδεια μεταλλευτι¬ 
κών ερευνών, η από 13-7-2000 αίτηση του Πλουμή Χατζη- 
αγγέλου του Κωνσταντίνου κατοίκου Θεσσαλονίκης, με 
την οποία ζήτησε άδεια μεταλλευτικών ερευνών σε χώρο 
έκτασης 3.431,70 στρεμμάτων, ευρισκόμενο στην περι¬ 
φέρεια του Δήμου Σαπώντου Νομού Ροδόπης Το συμπί- 
πτον τμήμα έχει τα εξής όρια: 

Ι.Τ.Σ. ΑΑ.Σ.Χ= +11.300 Ψ=+21.300 και από εκεί στο 

2. Τ.Σ. ΕΑ.Σ.Χ=+11.220,194 Ψ= +21.500 και από εκεί στο 

3. Τ.Σ.ΖΑ.Σ.Χ= +10.000 Ψ=+21.500 και από εκεί στο 

4. Τ.Σ. ΗΑ.Σ.Χ=+10.000 Ψ= +20.748,484 και από εκεί στο 

αρχικό Τ.Σ. Α. 

Οι αζιμουθιακές συντεταγμένες των ορίων του ανωτέ¬ 
ρω χώρου αναφέρονται στο κέντρο φύλλου του Επιτελι¬ 
κού Χάρτη ΜΑΡΩΝΕΙΑ, όπου Ε= 40°45' και Μ = +1°45'. 

Κομοτηνή, 24 Ιουλίου 2000 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

Αριθ. ΔΙΒΜ/Φ24.136/650/27.7.2000 (15) 

Χορήγηση άδειας μεταλλευτικών ερευνών στο Ν. Ροδόπης 

Ο ΝΟΜΑΡΧΗΣ ΡΟΔΟΠΗΣ 

Με την ΔΙΒΜ/Φ24.136/650/27.7.2000 απόφαση του Νο- 
μιαρχη Ροδόπης που εκδόθηκε σύμφωνα με τις διατάξεις 
του άρθρου 42 του Ν.Δ. 210/1973 «περί Μεταλλευτικού 
Κώδικος», έγινε αποδεκτή η από 21-7-2000 δήλωση πα¬ 
ραίτησης του Κωνσταντίνου Πιατίδη του Αλέξανδρου κα¬ 
τοίκου Κομοτηνής, από τα δικαιώματα που απορρέουν 
απότην υπ’ αρ. ΔΙΒΜ/Φ24.136/572/7-7-1997 άδεια μεταλ¬ 
λευτικών ερευνών (Α.Β.Μ. 500), που αφορά χώρο έκτα¬ 
σης 610,80 στρεμμάτων, ευρισκόμενο στην περιοχή του 
Δήμου Μαρώνειαςτου Νομού Ροδόπης. 

Κομοτηνή, 27 Ιουλίου 2000 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(16) 

Στο ΦΕΚ 874/17-7-2000 τ.Β' που δημοσιεύθηκε ο ΟΕΥ 
της ΔΕΥΑ Καλλιθέας, διορθώνεται: 

α) στο άρθρο 11 «Διεύθυνση ένας Διευθυντής κλάδου 
ΠΕ όπως καθορίζεται στο άρθρο 17» και 

β) στο άρθρο 18 παρ.4 «Οικονομολόγος ή Μηχανολό¬ 
γος ή Ηλεκτρολόγος Μηχανικός ή Πολιτικός Μηχανικός». 

(Από την Περιφέρεια Νοτίου Αιγαίου) 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































